**EXPERTÍZNE OVERENIE MOŽNOSTI RECYKLOVANIA KÁBLOV V LABORATÓRNYCH PODMIENKACH**

**Sobotová Lýdia, Badidová Anna, Badida Miroslav**

Technická univerzita v Košiciach, Strojnícka fakulta, Letná 9 , 042 00 Košice

**Kľúčové slová:** recyklácia, materiál, kábel, plast, kov

**Anotácia**

Elektrické káble a rozvody sú základnou súčasťou mnohých elektrotechnických odborov ako energetika, inštalačná a komunikačná technika, telekomunikácie a veľa ďalších. Prvé typy káblov vznikali v 70. rokoch 19. storočia, aj keď v inej podobe ako ich poznáme dnes. V súčasnosti sú káble jednou z najdôležitejších súčastí dnešného sveta. Hoci ich väčšinou nevidíme, ich význam si uvedomíme, až keď dôjde k výpadku prúdu a spojenia s okolím.

Cieľom práce je preskúmať možnosti recyklácie a triedenia elektrických káblov, zhrnúť informácie o elektrických kábloch, ich výrobe a recyklácii. Pri vzniku veľkého množstva odpadov z káblov je recyklácia káblov v dnešnej dobe mimoriadne dôležitá, a to nielen z environmentálneho hľadiska, ale aj z hľadiska ekonomického. Na základe toho bola zvolená metodika práce a experimentu, ktorá popisuje metódy separácie a recyklácie elektrických káblov. Skúmala sa metóda mechanickej a tepelnej recyklácie v laboratórnych podmienkach.